Myslím si, že je veľmi dôležité, aby sa dievčatá učili informatiku.
Na svete dlho platilo, že niektoré veci boli pre chlapcov a iné pre dievčatá.
Dnes si už všetci uvedomujú, že chlapci a dievčatá potrebujú rovnaké príležitosti.
Ak by sme podporovali dievčatá a poskytli im úvodnú motiváciu,
nerovnováha by mohla postupne vymiznúť.
Potom by sme už do situácie ani nemuseli zasahovať, lebo by bola prirodzene dobrá.
Schopnosť programovať ľuďom dáva slobodu vytvoriť hocičo.
A to človeka nesmierne posilňuje.
Páči sa mi, keď viem pomocou programovania vyjadriť,
čo vzniklo v mojej predstavivosti.
Už len vďaka skúsenosti s programovaním človek nadobudne nový spôsob myslenia.
Všetko sa dá rozložiť na kroky smerujúce k riešeniu, a to je ohromne cenný prístup.
Používanie softvéru je jedna vec, no je úplne iné,
keď človek potrebuje zmeniť fungovanie softvéru, ktorý používa.
Všetky obľúbené spomienky na informatiku sa u mňa viažu na programovanie v tíme.
Nemyslím si, že informatika je len pre samotárov.
Ak človek chce vytvoriť niečo úžasné, zvyčajne na to potrebuje celý tím.
A v informatike to platí tiež.
Žijeme v časoch, keď bez problémov dokážeme vyjadrovať svoje vnútro,
spoznávať rôznych ľudí, podnikať a zároveň prospievať svojej komunite.
Toto všetko máme vďaka počítačom na dosah ruky.
Nejde o to, či som dievča alebo chlapec. Záleží len na tom, či mám talent.
V informatike potrebujeme viac talentovaných ľudí.
Ľudí, ktorí sa neboja byť tvoriví a zlepšovať svet.
Pusti sa do toho! Uč sa!
Vyskúšaj si jednu lekciu, venuj tomu jednu hodinu.
Je neuveriteľné, ako veľa sa človek dokáže naučiť za hodinu.
A práve to je na Hodine kódu také vzrušujúce.
Zapojiť sa do nej môže každý: z hociktorej časti krajiny,
v hocijakom veku, z hocijakého pozadia.
A tak sa vytvárajú vhodné príležitosti skutočne pre každého.
Každé dievča si zaslúži možnosť prispievať k vytváraniu technológií,
ktoré menia náš svet, ako aj jeho čelných predstaviteľov.
Vyzývam dievčatá z každej krajiny sveta, aby si vyskúšali Hodinu kódu.
Technológie sa dotýkajú každej oblasti nášho života.
Ak teda vieme meniť technológie, dokážeme meniť svet.
Zmeňte svet. #HodinaKodu